[{"text_idx": "#000003", "text": "Mewn digwyddiad arbennig yn y Deml Heddwch yng Nghaerdydd i ddathlu gwaith y mentrau iaith sy\u2019n hyrwyddo\u2019r defnydd o\u2019r Gymraeg ledled Cymru, daeth cyfle i\u2019r elusen, sy\u2019n gweithio yn Sir Ddinbych, rannu hanes eu cynllun ac ymfalchi\u0308o yn eu llwyddiant o dderbyn y wobr."}, {"text_idx": "#000004", "text": "Yn o\u0302l Ruth Williams, Prif Swyddog Menter Iaith Sir Ddinbych: \u201cRydyn ni, fel ti\u0302m, yn falch iawn o lwyddiant y cynllun ac mor ddiolchgar o gael ein cydnabod yn y gwobrau cenedlaethol yma. Roedd hi\u2019n braf iawn i dri ohonom gael mynychu seremoni fawreddog yng Nghaerdydd a chael clywed ein bod wedi dod i\u2019r brig!"}, {"text_idx": "#000005", "text": "\u201cDaeth prosiect Bocs Trysor i fodolaeth yn ystod clo mawr y pandemig pan welwyd y cyfle i weithio yn ddigidol trwy\u2019r Gymraeg er mwyn cyrraedd at blant a phobl ifanc yn ddiogel.\u201d"}, {"text_idx": "#000006", "text": "Gyda nawdd o gronfa\u2019r Loteri Treftadaeth, llwyddwyd i ddatblygu peilot gweithgareddau Minecraft gyda phlant er mwyn parhau i gynnig cyfleoedd chwarae trwy gyfrwng y Gymraeg."}, {"text_idx": "#000007", "text": "\u201cMae hyrwyddo treftadaeth lleol yn dod a\u0302\u2019i cynefin yn fyw,\u201d eglura Ruth Williams. \u201cTrwy dderbyn y nawdd, dyma gyfle i ni ddatblygu\u2019r peilot a chreu adnodd a oedd yn cyflwyno hanes lleol, treftadaeth ei milltir sgwa\u0302r i blant a phobl ifanc."}, {"text_idx": "#000008", "text": "\u201cTrwy chwarae a chymdeithasu o fewn y gweithdai Lego a Minecraft yn ddigidol ac yn nes ymlaen mewn sesiynau wyneb yn wyneb, roedden ni\u2019n gallu cynnig darpariaeth cymdeithasol oedd yn apelio at y plant trwy gyfrwng y Gymraeg. Mae derbyn cydnabyddiaeth am y gwaith yn dod a balchder mawr i ni gyd\u201d"}, {"text_idx": "#000009", "text": "Mae\u2019r cynllun Bocs Trysor wedi sicrhau bod dros 600 o blant a phobl ifanc wedi dod a"}, {"text_idx": "#000010", "text": "Chastell Dinas Bra\u0302nTref gaerog canoloesol DinbychPentre Capel CelynTref farchnad RhuthunA sawl lleoliad hanesyddol arall yn y sir yn fyw oddi fewn i\u2019r gemau"}, {"text_idx": "#000011", "text": "Fel rhan o\u2019r gwaith datblygu, bu\u2019n rhaid i\u2019r Fenter fuddsoddi mewn offer digidol a hyfforddiant i ddefnyddio \u2018servers\u2019 penodol ar gyfer Minecraft, gan gysylltu a\u0302 nhw ar ddyfeisiadau gwahanol a throsglwyddo gwybodaeth yn hwylus i bawb gyrraedd at y dechnoleg."}, {"text_idx": "#000012", "text": "Ychwanegodd Gwion Tomos-Jones, swyddog Plant a Phobl Ifanc y Fenter: \u201cY gwir ydi erbyn hyn, y gallwn ni gynnal gweithdai mewn mwy o leoliadau hanesyddol fel cestyll neu ar ben bryngaerau Bryniau Clwyd, i gynnig profiad uniongyrchol o ardal neu leoliad hanesyddol i bobl ifanc. Gyda chefnogaeth ariannol pellach, does dim rhwystrau\u201d."}, {"text_idx": "#000014", "text": "\u201cRydym yn ymfalchi\u0308o bod y criw bach o staff wedi derbyn y wobr genedlaethol hon am eu gwaith gan sicrhau adnodd credadwy a llwyddiannus sy\u2019n hawdd i\u2019w efelychu mewn ardaloedd eraill."}, {"text_idx": "#000015", "text": "\u201cRoedd derbyn clod a diddordeb Gweinidog y Gymraeg, Jeremy Miles yn y cynllun no\u0302l ym mis Mai 2022 ar faes Eisteddfod yr Urdd, hefyd yn gydnabyddiaeth o ddyfesigarwch y criw. Llongyfarchiadau mawr i bawb.\u201d"}]